open-index/open-wikipedia-markdown huggingface dataset:
সের্জ নাব্রি

**সের্জ দাভিদ নাব্রি** (; জন্ম: ১৪ জুলাই ১৯৯৫; **সের্জ নাব্রি** নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগায় বায়ার্ন মিউনিখ এবং জার্মানি জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন ডান পাশের উইঙ্গার হিসেবে খেললেও মাঝেমধ্যে বাম পাশের উইঙ্গার অথবা কেন্দ্রীয় আক্রমণভাগের খেলোয়াড় হিসেবে খেলেন।

১৯৯৯–২০০০ মৌসুমে, জার্মান ফুটবল ক্লাব টিএসভি ভেইসাখের যুব পর্যায়ের হয়ে খেলার মাধ্যমে নাব্রি ফুটবল জগতে প্রবেশ করেন; অতঃপর তিনি টিএসএফ দিৎসিঙেন, জিএসভি হেমিঙেন, এসপিভিজিজি ফয়ারবাখ, স্টুটগার্টার কিকার্স, ভিএফবি স্টুটগার্ট এবং আর্সেনালের মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০১২–১৩ মৌসুমে, আর্সেনালের এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, আর্সেনালের হয়ে তিনি ৫ মৌসুম অতিবাহিত করেছেন; এই ক্লাবের হয়ে তিনি ১০ ম্যাচে ১টি গোল করেছেন। মাঝে তিনি এক মৌসুমের জন্য ওয়েস্ট ব্রমউইচের হয়ে ধারে খেলেছেন। পরবর্তীতে তিনি ভেয়ার্ডার ব্রেমেন, ধারে ১৮৯৯ হফেনহাইম এবং ১৮৯৯ হফেনহাইম ২-এর হয়ে খেলেছেন। ২০১৭–১৮ মৌসুমে, তিনি ৮ মিলিয়ন ইউরোর বিনিময়ে ভেয়ার্ডার ব্রেমেন হতে জার্মান ফুটবল ক্লাব বায়ার্ন মিউনিখে যোগদান করেছেন।

দলগতভাবে, ঘরোয়া ফুটবলে, নাব্রি এপর্যন্ত ৩টি শিরোপা জয়লাভ করেছেন, যার সবগুলো বায়ার্ন মিউনিখের হয়ে জয়লাভ করেছেন। অন্যদিকে আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন;যেটি হচ্ছে ২০১৭ উয়েফা ইউরোপীয় অনূর্ধ্ব-২১ চ্যাম্পিয়নশিপ।

## তথ্যসূত্র

## বহিঃসংযোগ

* 
* 
* 
* 
* 
* কিকার প্রোফাইলে সের্জ নাবি 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৫-এ জন্ম
বিষয়শ্রেণী:জার্মান পুরুষ ফুটবলার
বিষয়শ্রেণী:জার্মানির পুরুষ আন্তর্জাতিক ফুটবলার
বিষয়শ্রেণী:আর্সেনাল ফুটবল ক্লাবের খেলোয়াড়
বিষয়শ্রেণী:ওয়েস্ট ব্রমউইচ অ্যালবিয়ন ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:ফুটবল ক্লাব বায়ার্ন মিউনিখের খেলোয়াড়
বিষয়শ্রেণী:টিএসজি ১৮৯৯ হফেনহাইমের খেলোয়াড়
বিষয়শ্রেণী:টিএসজি ১৮৯৯ হফেনহাইম ২-এর খেলোয়াড়
বিষয়শ্রেণী:ভেয়ার্ডার ব্রেমেনের খেলোয়াড়
বিষয়শ্রেণী:ফুটবলে অলিম্পিক পদক বিজয়ী
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:পুরুষ ফুটবল উইঙ্গার
বিষয়শ্রেণী:রেগিওনাললিগার খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:জার্মানির আন্তর্জাতিক যুব ফুটবলার
বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:অলিম্পিক রৌপ্যপদক বিজয়ী জার্মান
বিষয়শ্রেণী:২০১৬ গ্রীষ্মকালীন অলিম্পিকের ফুটবলার
বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী
বিষয়শ্রেণী:ইংল্যান্ডে জার্মান প্রবাসী ক্রীড়াবিদ
বিষয়শ্রেণী:জার্মান প্রবাসী ফুটবলার
বিষয়শ্রেণী:জার্মান প্রবাসী পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
লালমনিরহাট

thumb|লালমনিরহাট পৌরসভার মহল্লা জিওকোড ম্যাপ

**লালমনিরহাট** বাংলাদেশের উত্তরাঞ্চলের রংপুর বিভাগে অবস্থিত একটি শহর। প্রশাসনিকভাবে শহরটি লালমনিরহাট জেলা এবং লালমনিরহাট সদর উপজেলার  সদর দপ্তর। ২০২২ সালের জনশুমারি ও গৃহগণনা অনুযায়ী লালমনিরহাট পৌরসভায় ৬৭,১৩৫ জন মানুষ বসবাস করে।

## নামকরণ

লালমনিরহাটের নামকরণ কিভাবে হয়েছে তা নিয়ে নানান মত প্রচলিত আছে।

; লাল পাথরের অনুসন্ধান
উনবিংশ শতাব্দীতে লালমনিরহাটে বেঙ্গল ডুয়ার্স রেলওয়ে রেলপথ নির্মাণ করে। এসময় শ্রমিকেরা মাটি খনন করতে গিয়ে লাল রঙের পাথর আবিষ্কার করে। ধারণা করা হয়, এই লাল পাথরের অনুসন্ধান থেকেই এলাকার নাম হয় 'লালমনি'।

; লালমনি নামক মহিলার ভূমি দান
আরেকটি মতে বলা হয় ব্রিটিশ রেল কর্তৃপক্ষ যে জমি অধিগ্রহণ করে রেললাইন নির্মাণ করেছিল তা স্থানীয় এক মহিলার ছিল। তার নাম ছিল 'লালমনি'। তার অবদানকে সম্মান জানিয়ে স্থানীয়রা জায়গাটির নাম রাখে 'লালমনি'।

; কৃষক বিদ্রোহে
১৭৮৩ সালে লালমনি নামের একজন নারী কৃষক নেতা নুরুল উদ্দীনের সঙ্গে যুক্ত হয়ে জমিদার ও ব্রিটিশ শাসনের বিরুদ্ধে বিদ্রোহ করেন এবং প্রাণ দেন। তার বীরত্ব ও আত্মত্যাগের স্মৃতিকে ধরে রাখতে এলাকাটি 'লালমনি' নামে পরিচিত পায়

পরবর্তীতে 'লালমনি' নামের সঙ্গে 'হাট' শব্দটি যুক্ত হয়ে 'লালমনিরহাট' নামকরণ হয়।

## ইতিহাস

১৯০০ সালে ইস্টার্ন বেঙ্গল রেলওয়ে বুড়িমারী–লালমনিরহাট–পার্বতীপুর রেলপথ নির্মাণ করলে লালমনিরহাটে জংশন রেলওয়ে স্টেশন প্রতিষ্ঠিত হয়। ১৯০১ সালে লালমনিরহাট থানা প্রতিষ্ঠিত হয়। সেইসময় লালমনিরহাট রংপুর জেলার কুড়িগ্রাম মহকুমার একটি থানা ছিল।

## ভূগোল

লালমনিরহাট  স্থানাঙ্কে অবস্থিত। সমুদ্রপৃষ্ঠ থেকে এর গড় উচ্চতা ৫৩ মিটার।

## জনপরিসংখ্যান

বাংলাদেশের জনশুমারি ও গৃহগণনা ২০২২ অনুযায়ী লালমনিরহাট পৌরসভায় মোট ১৬,২৪২টি পরিবার রয়েছে ও ৬৭,১৩৫ জন মানুষ বসবাস করে। এর মধ্যে পুরুষ ৩৩,১৬৩ জন, নারী ৩৩,৯৬৮ জন ও হিজড়া ৪ জন।

লালমনিরহাট পৌরসভায় মোট ১৯,৭৬৩ জন কর্মজীবী রয়েছেন। এর মধ্যে পুরুষ ১৭,৩০৩ জন এবং নারী ২,৪৬০ জন। অন্যদিকে মোট ১৬,৮৬৭ জন ব্যক্তি গৃহকর্মের সঙ্গে জড়িত রয়েছেন যাদের মধ্যে ১৬,৪০৭ জনই নারী। কর্মজীবীদের মধ্যে ৭৯.৬৭ শতাংশ সেবামূলক, ১১.০৬ শতাংশ শিল্প ও ৯.২৭ শতাংশ কৃষি কর্মের সঙ্গে জড়িত।

### ধর্ম

২০২২ সালের জনশুমারি ও গৃহগণনা অনুযায়ী লালমনিরহাট পৌরসভায় বসবাসকারী ৬৭,১৩৫ জন মানুষের মধ্যে ৫৮,০৫৪ জন ইসলাম, ৮,৮৩১ জন হিন্দু, ২৪২ জন খ্রিস্ট, ৪ জন বৌদ্ধ ও ৪ জন অন্যান্য ধর্মের অনুসারী ছিলেন।

## তথ্যসূত্র

## বহিঃসংযোগ

* 
* 

বিষয়শ্রেণী:বাংলাদেশের শহর
ডাব্লিউডাব্লিউএফ নর্থ আমেরিকান চ্যাম্পিয়নশিপ

দ্য **ডাব্লিউডাব্লিউএফ নর্থ আমেরিকান হেভিওয়েট চ্যাম্পিয়নশিপ (**বাংলাঃ **ডাব্লিউডাব্লিউএফ উত্তর আমেরিকার ভারী ওজনশ্রেনী শিরোপা)** ১৯৭৯ সালে পেশাদার কুস্তি সংস্থা ওয়ার্ল্ড ওয়াইড রেসলিং ফেডারেশন(ডাব্লিউডাব্লিউডাব্লিউএফ) (বর্তমানে ওয়ার্ল্ড রেসলিং এন্টারটেইনমেন্ট - ডাব্লিউডাব্লিউই) কর্তৃক প্রতিষ্ঠিত একটি মহাদেশীয় শিরোপা। ১৯৭৯ সালের ১৩ ফেব্রুয়ারি শিরোপাটি প্রতিষ্ঠা করা হয়। পরের মাসে *ডাব্লিউডাব্লিউডাব্লিউএফ* তাদের নাম পরিবর্তন করে *ওয়ার্ল্ড রেসলিং ফেডারেশন* (ডাব্লিউডাব্লিউএফ) রাখে, একারণে শিরোপাটির নামের পরিবর্তন ঘটে। ১৯৭৯ হতে ১৯৮১ সাল পর্যন্ত বেশ স্বল্পসময়ের জন্য শিরোপাটি সক্রিয় ছিল। *টেড ডিবিয়াসি* এই চ্যাম্পিয়নশিপের প্রথম এবং *সেইজি সাকাগুচি* সর্বশেষ শিরোপাধারী ছিলেন। শিরোপাটিকে ডাব্লিউডাব্লিউই ইন্টারকন্টিনেন্টাল চ্যাম্পিয়নশিপের আত্মিক পূর্বসূরী ধরা হয়। একটি কল্পিত এক-রাত্রীর প্রতিযোগিতায় কাল্পনিক দক্ষিণ আমেরিকান হেভিওয়েট চ্যাম্পিয়নশিপের সাথে উত্তর আমেরিকার এই শিরোপাটি একীকরণ করে প্যাট প্যাটারসনকে প্রথম ইন্টারকন্টিনেন্টাল চ্যাম্পিয়ন ঘোষণা করা হয়। ১৯৮১ সালের ২৩ এপ্রিল, ডাব্লিউডাব্লিউএফ শিরোপাটি নিস্ক্রিয় করে।

২০১৮ সালের মার্চে, ডাব্লিউডাব্লিউই তাদের এনএক্সটি ব্র্যান্ডের জন্য এনএক্সটি উত্তর আমেরিকান চ্যাম্পিয়নশিপ শিরোনামে একটি নতুন শিরোপা প্রতিষ্ঠা করে। এই নতুন শিরোপাটির ইতিহাস মূল নর্থ আমেরিকান হেভিওয়েট চ্যাম্পিয়নশিপের ইতিহাসের সাথে সম্পর্কিত নয়।

## ইতিহাস

### নামকরণ

### শিরোপাধারী ও শিরোপা সংখ্যা
মোট তিনজন কুস্তিগির এই শিরোপা জয় করেন। টেড ডিবিয়াসি প্রথম শিরোপাধারী। তিনি সবচেয়ে কম ১২৬ দিন শিরোপাটি ধরে রাখেন। সেইজি সাকাগুচি সর্বশেষ শিরোপাধারী। তিনি শিরোপাটি নিষ্ক্রিয় হওয়ার আগ পর্যন্ত ৫৩২ দিন চ্যাম্পিয়ন ছিলেন।

## তথ্যসূত্র

## বহিঃসংযোগ

* ডাব্লিউডাব্লিউএফ নর্থ আমেরিকান হেভিওয়েট চ্যাম্পিয়নশিপের ইতিহাস 

বিষয়শ্রেণী:ডাব্লিউডাব্লিউইর চ্যাম্পিয়নশিপ
বিষয়শ্রেণী:পেশাদার কুস্তির চ্যাম্পিয়নশিপ
কুড়িগ্রাম

**কুড়িগ্রাম** বাংলাদেশের রংপুর বিভাগে অবস্থিত একটি জেলা শহর। প্রশাসনিকভাবে শহরটি কুড়িগ্রাম জেলা এবং কুড়িগ্রাম সদর উপজেলার সদর। বিভাগীয় শহর রংপুর থেকে কুড়িগ্রামের দূরত্ব প্রায় ৬০ কিলোমিটার।

## ইতিহাস

## ভূগোল
রংপুর থেকে দক্ষিণ পূর্বে অবস্থিত কুড়িগ্রাম, যার অবস্থান স্থানাঙ্ক অনুসারে । কুড়িগ্রাম শহরের আয়তন ২৭.০৪ বর্গকিলোমিটার, যার সম্পুর্ণটিই পৌরসভা দ্বারা শাসিত হয়।

## জনসংখ্যা
২০১১ বাংলাদেশের আদমশুমারি অনুযায়ী কুড়িগ্রামের জনসংখ্যা ছিল ৭৭,২৫২ জন, যার মধ্যে পুরুষ ৩৯৩৫৩ জন এবং নারী ৩৭৮৯৯ জন। স্বাক্ষরতার হার ৬৩.২%। শহরে ১৭১৫৯টি পরিবার বসবাস করে।

## তথ্যসূত্র

বিষয়শ্রেণী:বাংলাদেশের শহর
জয়পুরহাট

**জয়পুরহাট** বাংলাদেশের রাজশাহী বিভাগের একটি জেলা শহর। প্রশাসনিকভাবে শহরটি জয়পুরহাট জেলা এবং জয়পুরহাট সদর উপজেলার সদর দপ্তর। এটি জয়পুরহাট জেলার সবচেয়ে বড় এবং প্রধান শহর। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং সৈয়দপুর বিমানবন্দর। বিভাগীয় শহর রাজশাহী থেকে জয়পুরহাটের দূরত্ব ১১৩ কি.মি.।

জয়পুরহাট এর আক্কেলপুর উপজেলার গোপীনাথপুর ইউনিয়ন একটি সুনামধন্য ইউনিয়ন এ ইউনিয়ন কে মেলা-গোপীনাথপুর ইউনিয়ন হিসেবে আখ্যায়িত করা হয় 
কারন ইতিহাসের সবচেয়ে বড় মেলা এখানে অনুষ্ঠিত হয়
যা দেশের মধ্যে সবচেয়ে বড় মেলা।

এ মেলাকে বড়মেলা হিসেবে আখ্যায়িত করা হয় উক্ত মেলায় হাতি, ঘোড়া, মহিষ, গরু, ছাগল এর বিশাল হাট বসে 
সাথে থাকে যাএাপালা, সার্কাস, ছায়াবাজি, সহ হরেক রকম 
বিনোদন ও কাপড়, আসবাবপত্র সহ সব ধরনের খাবারের দোকান অসংখ্য হোটেল ও কসমেটিকস এর দোকান বসে উক্ত মেলা ১ মাস স্হায়ী হয়।

গোপীনাথপুর ইউনিয়ন এর প্রধান তিনটি গ্রাম হলো যথাক্রমে 
১/পূর্ণগোপীনাথপুর ২/মেলাগোপীনাথপুর ৩/আলী মামুদপুর 
প্রধান এই গ্রামগুলোর মানুষ অত্যন্ত্য সাবলম্বী ও শিক্ষিত
স্বনির্ভর।

## ভূগোল
জয়পুরহাট বিভাগীয় শহর রাজশাহী থেকে উত্তরে এবং ঢাকা থেকে উত্তর পশ্চিম দিকে  স্থানাঙ্কে অবস্থিত। এর আয়তন ১৮.৫৫ বর্গকিলোমিটার, যার সম্পুর্ণটিই পৌরসভা দ্বারা শাসিত হয়।

## জনসংখ্যা
২০১১ বাংলাদেশের আদমশুমারি অনুযায়ী জয়পুরহাটের জনসংখ্যা ছিল ৬৯০৩৩ জন, যার মধ্যে পুরুষ ৩৫২৫৭ জন এবং নারী ৩৩৭৫৫ জন। স্বাক্ষরতার হার ৮০.১%। শহরে ১৬৮৪৩টি পরিবার বসবাস করে।

## তথ্যসূত্র

বিষয়শ্রেণী:বাংলাদেশের শহর
এইডাব্লিউ ওয়ার্ল্ড চ্যাম্পিয়নশিপ

**এইডাব্লিউ ওয়ার্ল্ড চ্যাম্পিয়নশিপ** হলো একটি পেশাদারি কুস্তি খেতাব বা শিরোপা। এই খেতাবটি আমেরিকান ভিত্তিক পেশাদারি কুস্তি সংস্থা অল এলিট রেসলিং (এইডাব্লিউ) তৈরি করেছে। এটি মে ২৫, ২০১৯ সালে এইডাব্লিউ ডাবল অর নাথিং এ অবমুক্ত করা হয়, তাছাড়া এটিকে এইডাব্লিউ এর সর্বোচ্চ চ্যাম্পিয়নশিপ হিসেবে ঘোষণা করা হয়। ক্রিস জেরিকো চ্যাম্পিয়নশিপটি সর্বোপ্রথম জেতার সম্মান লাভ করেন। বর্তমানে স্টিফন স্ট্রিকল্যান্ড চ্যাম্পিয়নশিপটি বহন করছেন।

## ইতিহাস
[থাম্ব|180px|ডান|উদ্ভোধনি চ্যাম্পিয়ন [ক্রিস জেরিকো|alt=]]
জানুয়ারি ১, ২০১৯ সালে পেশাদারি কুস্তি সংস্থা অল এলিট রেসলিং (এইডাব্লিউ) প্রতিষ্ঠিত হয় এবং তাদের উদ্ভোধনি অনুষ্ঠানের আয়োজন করেন। মে ২২ তারিখে এইডাব্লিউ তাদের অফিশিয়াল ইউটিউব চ্যানেলে চ্যাম্পিয়নশিপটির এক ঝলক প্রকাশ করেন।

এইডাব্লিউ এর পেপারভিউ ডাবল অর নাথিং এর কিছুদিন পর তাদের টিভি শো অল আউট এ চ্যাম্পিয়নশিপটির উদ্ভোধনি অনুষ্ঠানের আয়োজন করেন। ম্যাচটিতে এডাম পেজকে হারিয়ে ক্রিস জেরিকো চ্যাম্পিয়নশিপটি জিতে নেন।

## রাজত্ব
[থাম্ব|ডানে_উপরে|বর্তমান চ্যাম্পিয়ন [ডিন অ্যামব্রোজ|জন মোক্সলি|alt=]]
 , , সময় অনুযায়ী এ পর্যন্ত দুইবার চ্যাম্পিয়নশিপ পরিবর্তন হয়েছে। ক্রিস জেরিকো প্রথমবার চ্যাম্পিয়নশিপটি জিতেছিলেন। জন মোক্সলি বর্তমান চ্যাম্পিয়ন। ফেব্রুয়ারি ২৯, ২০২০ সালে এইডাব্লিউ রেভুলিউশন, শিকাগোতে জেরিকোকে হারিয়ে তিনি চ্যাম্পিয়নশিপটি জিতে নেন।

## তথ্যসূত্র

## বহিঃসংযোগ
* Official AEW World Championship Title History

বিষয়শ্রেণী:অল এলিট রেসলিং
বিষয়শ্রেণী:অল এলিট রেসলিং শিরোপা
ম্যাকওএস বিগ স্যর

**ম্যাকওএস বিগ স্যর** (সংস্করণ ১১.০) অ্যাপল ইনকর্পোরেটেড এর ম্যাকিন্টশ কম্পিউটার অপারেটিং সিস্টেম ম্যাকওএসের পরবর্তী বড় মুক্তি। এটা ম্যাকওএস ক্যাটালিনার (সংস্করণ ১০.১৫) উত্তরসূরী, যেটা ২২ জুন ২০২০ এ অ্যাপল তাদের ওয়ার্ল্ডওয়াইড ডেভেলপারস কনফারেন্সে ঘোষণা দেয়। সাথে সাথে তারা পাবলিক বেটা সংস্করণ জুলাইয়ে এবং সাধারণ মুক্তি ২০২০ এর শেষের দিকে হবে বলে জানায়। ক্যালিফোর্নিয়ার বিগ স্যর অঞ্চলের নামের উপর ভিত্তি করে এ সংস্করণের নামকরণ করা হয়। অ্যাপলের ম্যাকিন্টশ যেহেতু নতুন সিপিইউ স্থাপত্যে স্থানান্তরিত হচ্ছে, তার প্রতি ইঙ্গিত করে, ম্যাকওএস সংস্করণ ক্রম ২০০০-এর ম্যাকওএস এক্স পাবলিক বেটার পর এ প্রথম ১০ পেরিয়ে ১১ তে এলো। 

ম্যাকওএস বিগ স্যরে অ্যাপলের ব্যবহারকারী ইন্টারফেসে বিশাল পরিবর্তন এনেছে, যেখানে আইওএস, আইপ্যাডওএস ও মোবাইল অ্যাপলিকেশনের জন্য ও নতুন এআরএম প্রসেসরের জন্য সমর্থনও যুক্ত করা হয়েছে।

## ন্যূনতম প্রয়োজনীয় হার্ডওয়্যার
ম্যাকওএস ক্যাটালিনা যদিও মোহাভে সমর্থিত সবগুলো ম্যাক যন্ত্রই সমর্থন করতো, বিগ স্যর ২০১২ ও ২০১৩ এ মুক্তি পাওয়া অনেকগুলো যন্ত্রের জন্য সমর্থন রহিত করে। নিচে উল্লেখিত ম্যাকগুলোতে বিগ স্যর সমর্থন করবে:

* ম্যাকবুক: ২০১৫ ও নতুন 
* ম্যাকবুক এয়ার: মধ্য ২০১৩ ও নতুন
* ম্যাকবুক প্রো: ২০১৩ ও নতুন
* ম্যাক মিনি: ২০১৪ ও নতুন
* আইম্যাক: ২০১৪ ও নতুন
* আইম্যাক প্রো
* ম্যাক প্রো: ২০১৩ ও নতুন

## মুক্তির ইতিহাস

## তথ্যসূত্র

## বহিঃসংযোগ

* 

বিষয়শ্রেণী:২০২০-এর সফটওয়্যার
বিষয়শ্রেণী:ম্যাকওএস
বিষয়শ্রেণী:ম্যাকওএস সংস্করণসমূহ
বিষয়শ্রেণী:২০২০-এ কম্পিউটার সম্পর্কিত প্রবর্তন
বিষয়শ্রেণী:এআরএম অপারেটিং সিস্টেম
পূর্ব সাইবেরীয় সাগর

**পূর্ব সাইবেরিয়ান সাগর**টি উত্তর মহাসাগরের একটি প্রান্তিক সমুদ্র। এটি উত্তরে উত্তর মেরুদেশীয় অন্তরীপ, দক্ষিণে সাইবেরিয়ার উপকূল, পশ্চিমে নিউ সাইবেরীয় দ্বীপপুঞ্জ এবং চুকোটকার নিকটবর্তী বিলিংস অন্তরীপ এবং পূর্বে ওয়ারঞ্জেল দ্বীপের মধ্যে অবস্থিত। এই সমুদ্রের পশ্চিমে লাপ্তেভ সাগর এবং পূর্বে চুকচি সাগরের সীমানা।

এই সাগরটি উত্তর মেরুদেশীয় অঞ্চলে সবচেয়ে কম চর্চিত করা একটি সাগর। এটি তীব্র জলবায়ু, নিম্ন জলের লবণাক্ততা এবং উদ্ভিদ, প্রাণীজন্তু ও মানুষের জনসংখ্যার অভাব, পাশাপাশি স্বল্প গভীরতা (প্রায় ৫০ মিটারের কম), ধীর সমুদ্র স্রোত, নিম্ন জোয়ার (২৫ সেন্টিমিটারের নিচে),  বিশেষত গ্রীষ্মে ঘন ঘন কুয়াশা এবং প্রচুর পরিমাণে বরফক্ষেত্র দ্বারা চিহ্নিত করা হয়। কেবলমাত্র আগস্ট-সেপ্টেম্বর মাসে সাগরের বরফ পুরোপুরি গলে যায়। সমুদ্রের তীরে হাজার হাজার বছর ধরে আবাসিক উপজাতি হল ইয়ুকাগির, চুকচি এবং পরে ইভেন্টস ও ইভেন্টস, যারা মাছ ধরা, শিকার এবং রেইনডিয়ার পশুপালনে নিযুক্ত ছিল। তারা তখন ইয়াকুটস এবং পরে রাশিয়ানরা দ্বারা নিবিষ্ট হয়।

এই অঞ্চলের প্রধান শিল্পকৌশলগুলি হল উত্তর সমুদ্রের পথের মধ্যে খনি এবং নৌচালনা; এখানে বাণিজ্যিক মাছধরা দুর্বল বিকশিত। বৃহত্তম শহর ও বন্দর হ'ল পেভেক, রাশিয়ার মূল ভূখণ্ডের সর্ব উত্তরের শহর।

## তথ্যসূত্র

## বহিঃসংযোগ

বিষয়শ্রেণী:পূর্ব সাইবেরীয় সাগর
বিষয়শ্রেণী:উত্তর মহাসাগরের প্রান্তিক সাগর
বিষয়শ্রেণী:এশিয়ার সাগর
বিষয়শ্রেণী:রাশিয়ার সাগর
মোহাম্মদ সুজাউদ্দৌলা

**মোহাম্মদ সুজাউদ্দৌলা** বাংলাদেশের নওগাঁ জেলার  রাজনীতিবিদ ও নওগাঁ-৩ (বদলগাছী-মহাদেবপুর) আসনের সাবেক সংসদ সদস্য।

## প্রাথমিক জীবন
মোহাম্মদ সুজাউদ্দৌলা নওগাঁ জেলায় জন্মগ্রহণ করেন।

## রাজনৈতিক জীবন
সুজাউদ্দৌলা ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে নওগাঁ-৩ (বদলগাছী-মহাদেবপুর) আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:নওগাঁ জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:নওগাঁ জেলার ব্যক্তি
দেবেন বর্মা

**দেবেন বর্মা** (২৩ অক্টোবর ১৯৩৭ - ২ ডিসেম্বর ২০১৪) একজন ভারতীয় চলচ্চিত্র ও টেলিভিশন অভিনেতা ছিলেন, বিশেষত তিনি বসু চ্যাটার্জী, হৃষীকেশ মুখোপাধ্যায় এবং গুলজারের মতো বলিউডের পরিচালকদের চলচ্চিত্রে কৌতুক ভূমিকার জন্য খ্যাত ছিলেন তিনি *বেশারাম* সহ কয়েকটি চলচ্চিত্র প্রযোজনা ও পরিচালনাও করেছিলেন। তিনি *চুরি মেরা কাম*, *চোর কে ঘর চোর* এবং *আঙ্গুরের* জন্য ফিল্মফেয়ার সেরা কৌতুক অভিনেতা পুরস্কার *পেয়েছিলেন*, তিনি বলিউডের অন্যতম সেরা কৌতুক অভিনেতা হিসাবে বিবেচিত।

## প্রাথমিক ও কর্ম জীবন
বর্মা ১৯৩৭ সালের ২৩ শে অক্টোবর গুজরাটের কচ্ছ জেলায় জন্মগ্রহণ করেছিলেন এবং তিনি মুলত পুনেতে বড় হয়েছিলেন। তিনি নওরোজি ওয়াদিয়া কলেজ (পুণে বিশ্ববিদ্যালয়) থেকেরাজনীতি ও সমাজবিজ্ঞানে অনার্স নিয়ে পড়াশোনা করেন। তিনি প্রয়াত বলিউড অভিনেতা অশোক কুমারের মেয়ে এবং প্রীতি গাঙ্গুলির বোন রুপা গাঙ্গুলিকে বিয়ে করেছিলেন।

হিন্দি ছবি ছাড়াও বর্মা কয়েকটি মারাঠি ও ভোজপুরি ছবিতে অভিনয় করেছিলেন।

তিনি কিডনির রোগে ভুগে ২৪ শে ডিসেম্বর, ২০১৪ দুপুর ২ টায় পুনেতে হার্ট অ্যাটাক-এ  মারা যান।

## চলচ্চিত্র

### প্রযোজক

### পরিচালক

## পুরস্কার

শ্রেষ্ঠ কৌতুকাভিনয়শিল্পী বিভাগে ফিল্মফেয়ার পুরস্কার

১৯৮৩ অঙ্গুর - বাহাদুর

১৯৭৯ চোর কে ঘর চোর - প্রবীনভাই

১৯৭৬ চোরি মেরা কাম - প্রবীন চন্দ্র শাহ

## তথ্যসূত্র

## বাহিঃ সংযোগ

* 

বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:সাবিত্রীবাই ফুলে পুণে বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:মহারাষ্ট্রের চলচ্চিত্র প্রযোজক
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:২০১৪-এ মৃত্যু
বিষয়শ্রেণী:১৯৩৭-এ জন্ম
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:ভারতীয় কৌতুকাভিনেতা
আবুল কাসেম নোমানী

**আবুল কাসেম নোমানী** (জন্ম: ১৯৪৭, আরবি ও উর্দু:ابوالقاسم نعمانی) একজন ভারতীয় সুন্নি মুসলিম পণ্ডিত এবং দারুল উলূম দেওবন্দের বর্তমান মুহতামিম। সম্প্রতি জরিপে তিনি বিশ্বের সবচেয়ে প্রভাবশালী ৫০০ জন মুসলিমের মধ্যে স্থান পেয়েছেন।

## প্রারম্ভিক জীবন
আবুল কাসেম নোমানী ১৪ই জানুয়ারি ১৯৪৭ সালে ভারতের বারাণসীতে জন্মগ্রহণ করেন। তার পিতার নাম হাজী মুহাম্মদ হানিফ। তিনি প্রাথমিক শিক্ষা সমাপ্ত করেন নিজ মায়ের কাছে। কুরআন শিক্ষা লাভ করেন মা এবং দাদার কাছে। এরপর ভর্তি হন *জামিয়া ইসলামিয়া মদনপুরা বেনারশে*। *দারুল উলুম মৌ* এবং *মিফতাহুল উলুম মাদ্রাসায়* পড়ার পর ভর্তি হন *দারুল উলুম দেওবন্দে*। তিনি ১৯৬৭ সালে দারুল উলুম দেওবন্দ থেকে স্নাতক পাশ করেন। ১৩৮৮ হিজরির শাবান মাসে তিনি এই বিশ্ববিদ্যালয় থেকে উচ্চতর ইসলামি আইনজ্ঞ ডিগ্রি প্রাপ্ত হন।

## শিক্ষকবৃন্দ
নোমানীর উল্লেখযোগ্য ওস্তাদগণের মধ্যে রয়েছেন শায়খুল হিন্দের বিশিষ্ট শাগরেদ *[[ইব্রাহিম বালিয়াভি|মাওলানা ইব্রাহিম বালিয়াভি]]*, *মাওলানা ফখরুদ্দীন মুরাদাবাদী*, *ফখরুল হাসান মুরাদাবাদী*, *[[মাহমুদ হাসান গাঙ্গুহি]]*, ''কারী তৈয়ব সাহেব'' সহ অনেকেই।

## কর্মজীবন
শিক্ষাজীবন সমাপ্তির পর তিনি ১৩৮৮ হিজরির জিলকদ মাসে প্রাচীন শিক্ষা প্রতিষ্ঠান *জামিয়া ইসলামিয়া মদনপুরা বেনারশে* শিক্ষক হিসেবে যোগদান করেন। এরপর ১৯৯২ সালে দারুল উলুমের মজলিসে শুরার (পরিচালনা কমিটি) সদস্য হন। গোলাম মুহাম্মদ বাস্তানবীর পর, নোমানী ২১ জুলাই ২০১১ সালে দারুল উলুম দেওবন্দের আচার্য নিযুক্ত হন। তিনি *খানখায়ে মাহমুদিয়ায়* পরিচালকের দায়িত্বও পালন করেছেন।

## তাসাউফ
ছাত্রাবস্থায় মুহাম্মদ জাকারিয়া কান্ধলভির হাতে ১৩৮৬ হিজরিতে বায়আত গ্রহণ করেন। এরপর ১৩৮৮ হিজরিতে মাহমুদ হাসান গাঙ্গুহীর নিকট বায়আত গ্রহণ করেন। ১৩৯৫ হিজরিতে মাহমুদ হাসান গাঙ্গুহীর নিকট খেলাফত লাভ করেন।

## উপাধি
তিনি সকলের মুখে *নমুনায়ে সালাফ* নামে পরিচিত।

## ফতোয়া
খতমে বুখারী সম্পর্কে নোমানী বলেন,

## সমালোচনা
সম্প্রতি ভারতের সিএএ ও এনআরসি বিল প্রসঙ্গে নারীরা আন্দোলন শুরু করলে নোমানী বলেন,  “নারীদের আন্দোলন করা উচিত নয়”। তাঁর এই বক্তব্যে সারাদেশ ব্যাপী সমালোচনা শুরু হয়। পরবর্তীতে নোমানী পূূূূর্বের বক্তব্যে প্রত্যাহার করে বলেন,

## বই

* আল এতেবার (আরবি)
* মাওয়ায়েজে নোমানী (উর্দু)
* মাযহাব না মানার পরিণতি (উর্দু)

## আরও দেখুন
* আকাবিরে সিত্তাহ
* দারুল উলুম দেওবন্দের আচার্যের তালিকা
* দেওবন্দি ব্যক্তিত্বের তালিকা

## তথ্যসূত্র

## বহিঃসংযোগ
* টাইমস অফ ইন্ডিয়া  
* দেওবন্দ অনলাইন নিউজ  
* https://web.archive.org/web/20171210232425/http://www.islah-ul-muslimeen.com/index.php

বিষয়শ্রেণী:জীবিত ব্যক্তি
বিষয়শ্রেণী:১৯৪৭-এ জন্ম
বিষয়শ্রেণী:চিশতিয়া তরিকা
বিষয়শ্রেণী:ভারতীয় সুফি
বিষয়শ্রেণী:দেওবন্দি ব্যক্তি
বিষয়শ্রেণী:দারুল উলুম দেওবন্দের প্রাক্তন শিক্ষার্থী
বিষয়শ্রেণী:দারুল উলুম দেওবন্দের মুহতামিম
বিষয়শ্রেণী:মাহমুদ হাসান গাঙ্গুহির শিষ্য
বিষয়শ্রেণী:বারাণসীর ব্যক্তি
বিষয়শ্রেণী:দারুল উলুম দেওবন্দের শায়খুল হাদিস
বিষয়শ্রেণী:চিশতী
হবিগঞ্জ (দ্ব্যর্থতা নিরসন)

**[[হবিগঞ্জ]]** নামে বাংলাদেশে একটি শহর রয়েছে। এছাড়াও হবিগঞ্জ দ্বারা যা কিছু বোঝানো হতে পারে:

* হবিগঞ্জ জেলা, বাংলাদেশের সিলেট বিভাগের একটি জেলা।
* হবিগঞ্জ সদর উপজেলা, হবিগঞ্জ জেলার একটি উপজেলা।
* হবিগঞ্জ পৌরসভা, হবিগঞ্জ শহরের শাসক স্থানীয় সরকার সংস্থা।
জগদীপ

**সৈয়দ ইশতিয়াক আহমেদ জাফরি** (২৯ শে মার্চ ১৯৩৯-৮ জুলাই, ২০২০), তাঁর মঞ্চের নাম **জগদীপ** নামে তিনি বেশি পরিচিত **,** তিনি একজন ভারতীয় চলচ্চিত্র অভিনেতা এবং কৌতুক অভিনেতা, যিনি ৪০০ এরও বেশি ছবিতে অভিনয় করেছেন।

জগদীপ শিশু শিল্পী হিসেবে তাঁর অভিনয় কর্মজীবন শুরু করেন,বিআর চোপড়া এর গুলি *আফসানা* তারপর *আব দিল্লি ডোর নহি,* মত চলচ্চিত্রে শিশু শিল্পী হিসেবে চলচ্চিত্রে কাজ করতে গিয়ে কে এ আব্বাস এর *মুন্না*, গুরু দত্তের *আর পার থেকে*, বিমল রায় এর *[[দো বিঘা জমিন]]* এবং এভিএম এর *হাম পাঞ্চি এক ডাল কে*। *হাম পঞ্চি এক দল কে* এর পরে, তিনি বিভিন্ন চরিত্রে অভিনয়ের জন্য প্রশংসা পেয়েছিলেন। পণ্ডিত জওহরলাল নেহেরু *হম পাঞ্চি এক ডাল কে* তে তার দুর্দান্ত অভিনয়ের জন্য জগদীপের কাছে তাঁর ব্যক্তিগত কর্মীর মাধ্যমে উপহার পাঠিয়েছিলেন।

তিনি এভিএম এর *ভাবী*, *বারখা* এবং *বিন্দা*, এবং আরো কয়েকটি ছবিতে প্রধান চরিত্রে অভিনয়ের মাধ্যমে মুল অভিনেতা হিসেবে পথচলা শুরু করেন। *ব্রহ্মচারী* চলচ্চিত্র থেকেই তিনি নিজেকে কৌতুক অভিনেতা হিসাবে প্রতিষ্ঠিত করেছিলেন। এসময় চলচ্চিত্রের কিছু হিট গানে তিনি নন্দার বিপরীতে জুটিবদ্ধ হয়ে চিত্রায়ন করেছিলেন।

তিনি অনেক হরর মুভিতে বিশেষত রামসে ব্রাদার্সের প্রকল্পগুলিতে তাঁর অভিনয়ের জন্যও বেশ পরিচিত। তিনি *পুরান মন্দির এবং থ্রিডি সম্রীর* মতো বিখ্যাত হিট ছবিতে অভিনয় করেছিলেন।

## ব্যক্তিগত জীবন
বলিউড অভিনেতা জাভেদ জাফেরি এবং টেলিভিশন প্রযোজক/পরিচালক নাভেদ জাফরির সহ, জগদীপের দ্বিতীয় স্ত্রী নাজিমার আরও একটি মেয়ে (মুসকান জাফরি) সন্তান রয়েছে।

## নির্বাচিত চলচ্চিত্র

## মৃত্যু
তিনি ৮ জুলাই, ২০২০, ভারতের মুম্বই মৃত্যুবরণ করেন।
## তথ্যসূত্র

## বহিঃসংযোগ

*    
* রেডিফ.কম-এ খবর

বিষয়শ্রেণী:ভারতীয় শিশু অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় শিয়া মুসলিম
বিষয়শ্রেণী:মুসলিম পুরুষ কৌতুকাভিনেতা
বিষয়শ্রেণী:১৯৩৯-এ জন্ম
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:ভারতীয় কৌতুকাভিনেতা
বিষয়শ্রেণী:২০২০-এ মৃত্যু
আব্দুল হাই (দ্ব্যর্থতা নিরসন)

**আব্দুল হাই** নামটি নিচের ব্যক্তিবর্গকে নির্দেশ করতে পারে:

* আবদুল হাই – বীর প্রতীক খেতাব প্রপ্ত একজন মুক্তিযোদ্ধা।
* আব্দুল হাই (নওগাঁয়ের রাজনীতিবিদ) –বাংলাদেশের নওগাঁ জেলার রাজনীতিবিদ ও নওগাঁ-৫ আসনের সাবেক সাংসদ।
* আব্দুল হাই (ঝিনাইদহের রাজনীতিবিদ) –বাংলাদেশের ঝিনাইদহ জেলার রাজনীতিবিদ ও ঝিনাইদহ-১ আসনের সাবেক সাংসদ।
* আব্দুল হাই (মুন্সীগঞ্জের রাজনীতিবিদ) –বাংলাদেশের মুন্সীগঞ্জ জেলার রাজনীতিবিদ। তিনি প্যানেল স্পিকার, উপমন্ত্রী ও মুন্সীগঞ্জ-৪ আসনের সংসদ সদস্য ছিলেন।

## আরও দেখুন

* আবদুল হাই আরিফী –পাকিস্তানি দেওবন্দি ইসলামি পণ্ডিত।
* মিরজা আবদুল হাই –বাংলাদেশি কথাসাহিত্যিক ও অবসরপ্রাপ্ত সরকারি কর্মকর্তা ছিলেন।
* আবদুল হাই শিকদার –বাংলাদেশের একজন কবি, প্রাবন্ধিক এবং সাংবাদিক।

বিষয়শ্রেণী:আরবি পুরুষবাচক প্রদত্ত নাম
বিষয়শ্রেণী:পুরুষবাচক প্রদত্ত নাম
রাকেল পেনিংটন

**রাকেল লেন "রকি" পেনিংটন** (জন্ম: ৫ সেপ্টেম্বর ১৯৮৮) হলেন একজন মার্কিন মিশ্র মার্শাল আর্টস প্রতিযোগী, যিনি বর্তমানে আল্টিমেট ফাইটিং চাম্পিয়নশিপে নারীদের বেন্টামওয়েট বিভাগে প্রতিযোগিতা করে থাকেন। এর পূর্বে তিনি ইনভিক্টা ফাইটিং চ্যাম্পিয়নশিপেও প্রতিযোগিতা করেছেন। ২০২০ সালের ২৩শে জুন অনুযায়ী, তিনি ইউএফসি নারীদের বেন্টামওয়েট তালিকার পঞ্চম স্থানে অবস্থান করছেন।

## প্রারম্ভিক জীবন
রাকেন ১৯৮৮ সালের ৫ই সেপ্টেম্বর তারিখে মার্কিন যুক্তরাষ্ট্রের কলোরাডোর কলোরাডো স্প্রিংসে জন্মগ্রহণ করেছেন। তিনি তার শৈশব থেকেই বিভিন্ন খেলাধুলার সাথে সম্পৃক্ত ছিলেন; যার মধ্যে বাস্কেটবল, সফটবল, ভলিবল এবং দৌড় উল্লেখযোগ্য। তিনি ২০০৭ সালে হ্যারিসন হাই স্কুল থেকে স্নাতক সম্পন্ন করেছেন, তিনি সেখানে ন্যাশনাল অনার্স সোসাইটির সচিব ছিলেন, যেখানে তার সাথে আরো বেশ কয়েকজন ক্রীড়াবিদ এবং বৃত্তিপ্রাপ্ত প্রতিযোগী ছিল। তিনি তার ভাঙ্গা পিঠের জন্য কলেজ পর্যায়ে কখনোই খেলাধুলার সাথে সম্পৃক্ত ছিলেন না।

## মিশ্র মার্শাল আর্ট জীবন
### প্রারম্ভিক পর্যায়
রাকেল মাত্র ১৯ বছর বয়সে মিশ্র মার্শাল আর্টসের প্রশিক্ষণ গ্রহণ করা শুরু করেছিলেন। শুরুর দিকে তার পরিবার তাকে মিশ্র মার্শাল আর্টসের সাথে সংযুক্ত হতে বারণ করেছিল। তিনি ২০০৯ সাল থেকে ২০১১ সাল পর্যন্ত অপেশাদার এমএমএ-এ প্রতিযোগিতা করেছেন; যেখানে তার পরিসংখ্যান ছিল ৭টি জয় এবং ১টি হার, তার উক্ত ৭টি জয়ের মধ্যে ৫টিতে তিনি সাবমিশনের মাধ্যমে জয়লাভ করেছিলেন যা সকলের নজর কেড়েছিল। ২০১২ সালের মার্চ মাসে, তিনি পেশাদার মিশ্র মার্শাল আর্টসে অভিষেক করেন, উক্ত ম্যাচে তিনি কিম কোচারকে টিকেও-এর মাধ্যমে পরাজিত করেছিলেন।

### ইনভিক্টা ফাইটিং চ্যাম্পিয়নশিপ
২০১২ সালের ২৮শে জুলাই তারিখে ক্যান্সাসের ক্যান্সাস শহরে আয়োজিত ইনভিক্টা এফসি ২-এ রাকেল স্যারা মোরাহের (যিনি পরবর্তীতে দ্য আল্টিমেট ফাইটারে তার দল সঙ্গী ছিলেন) সাথে লড়াই করার মাধ্যমে ইনভাইক্টা ফাইটিং চ্যাম্পিয়নশিপের হয়ে অভিষেক করেছিলেন; উক্ত ম্যাচে তিনি সর্বসম্মত সিদ্ধান্তের মাধ্যমে জয়লাভ করেছিলেন। এই প্রতিষ্ঠানের হয়ে তার পরবর্তী দুই ম্যাচেই তিনি তিনি পরাজিত হয়েছিলেন; একটি ২০১২ সালের ৬ই অক্টোবর তারিখে আয়োজিত ইনভিক্টা এফসি ৩-এ ক্যাট জিঙ্গানোর কাছে এবং অন্যটি ২০১৩ সালের ৫ই জানুয়ারি তারিখে আয়োজিত ইনভিক্টা এফসি ৪-এ লেসলি স্মিথের কাছে।

## তথ্যসূত্র

## বহিঃসংযোগ
* ইউএফসি-এ রাকেল পেনিংটন

বিষয়শ্রেণী:জীবিত ব্যক্তি
বিষয়শ্রেণী:১৯৮৮-এ জন্ম
বিষয়শ্রেণী:মার্কিন নারী মিশ্র মার্শাল শিল্পী
বিষয়শ্রেণী:সমকামী নারী ক্রীড়াবিদ
বিষয়শ্রেণী:কলোরাডোর এলজিবিটিকিউ ব্যক্তি
বিষয়শ্রেণী:২১শ শতাব্দীর মার্কিন নারী
বিষয়শ্রেণী:২১শ শতাব্দীর মার্কিন নারী ক্রীড়াবিদ
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:মার্কিন সমকামী নারী ক্রীড়াবিদ
বিষয়শ্রেণী:মেক্সিকান বংশোদ্ভূত ক্রীড়াবিদ
বিষয়শ্রেণী:মেক্সিকান বংশোদ্ভূত মার্কিন ব্যক্তি
আল-আস ইবনে ওয়াইল

**আল-আস ইবনে ওয়া'য়িল** () সাহাবা আমর ইবনুল আস এবং হিশাম ইবনুল আস এর পিতা ছিলেন।

তিনি হিলফুল ফুজুল এর একটি অংশ ছিলেন।

লায়লা বিনতে হারামালাহ এর সাথে তার সম্পর্ক ছিল বলে গুঞ্জন প্রকাশিত হয়েছিল।

সূরা আল-কাওসার হল কুরআন এর ১০৮ তম এবং সংক্ষিপ্ততম সূরা। ইবনে ইসহাক এর মতে এটি মক্কা হিসেবে ইসরা ও মিরাজ এর কিছু আগে অবতীর্ণ হয়েছিল, যখন *আল-আস ইবনে ওয়া'য়েল* আস-সাহমী মুহাম্মদ সম্পর্কে বলেছিলেন যে, তিনি "একজন ব্যক্তি যার কোন উত্তরসূরী নেই (ছেলে সন্তান) তাই তার কোন ভবিষ্যৎ সম্ভাবনা নেই এবং যদি তাকে হত্যা করা হত, তবে সবাই তাকে ভুলে যেত।"

তিনি কখনই মুসলিম হননি এবং তিনি তার মৃত্যুর পূর্বে দুই ছেলের জন্য সম্পত্তির উত্তরাধিকার রেখে যান। 

## তথ্যসূত্র

বিষয়শ্রেণী:সাহাবীর পূর্বপুরুষ
বিষয়শ্রেণী:৬ষ্ঠ শতাব্দীর আরব ব্যক্তি
উমেশ কুলকার্নি

**উমেশ নারায়ণ কুলকার্নি** (; ; জন্ম: ৭ মার্চ, ১৯৪২) তৎকালীন ব্রিটিশ ভারতের মহারাষ্ট্রের আলীবাগ এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে মুম্বই দলের প্রতিনিধিত্ব করেন। দলে তিনি মূলতঃ বামহাতে ফাস্ট-মিডিয়াম বোলিং করতেন। এছাড়াও, বামহাতে নিচেরসারিতে ব্যাটিং করতেন পাঁচ ফুট সাড়ে ছয় ইঞ্চি উচ্চতার অধিকারী **উমেশ কুলকার্নি**।

## প্রথম-শ্রেণীর ক্রিকেট
১৯৬৩-৬৪ মৌসুম থেকে ১৯৬৯-৭০ মৌসুম পর্যন্ত উমেশ কুলকার্নি’র প্রথম-শ্রেণীর খেলোয়াড়ী জীবন চলমান ছিল।

বামহাতি ফাস্ট বোলার উমেশ কুলকার্নি ভারতের ঘরোয়া ক্রিকেটে খেলেছেন। অধিকাংশ খেলাই ১৯৬৩-৬৪ মৌসুম থেকে ১৯৬৯-৭০ মৌসুমে মুম্বই দলের পক্ষে খেলেন।

১৯৬৪-৬৫ মৌসুমে দলের সাথে সিলন গমন করেন। এ সফরে ব্যক্তিগত সেরা ৪/৪৩ বোলিং পরিসংখ্যান দাঁড় করান। ১৯৬৬-৬৭ মৌসুমে চার খেলায় মাত্র চারটি উইকেট লাভ করা স্বত্ত্বেও অস্ট্রেলিয়া ও নিউজিল্যান্ড গমনার্থে ভারত দলের সদস্যরূপে তাকে অন্তর্ভুক্ত করা হয়।

## আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন উমেশ কুলকার্নি। ২৩ ডিসেম্বর, ১৯৬৭ তারিখে অ্যাডিলেডে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২২ ফেব্রুয়ারি, ১৯৬৮ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।

অনেকাংশে বিস্ময়করভাবেই ১৯৬৭-৬৮ মৌসুমে অস্ট্রেলিয়া ও নিউজিল্যান্ড গমনের জন্যে ভারত দলে মনোনীত হয়েছিলেন। অস্ট্রেলিয়ার বিপক্ষে তিনটি ও নিউজিল্যান্ডের বিপক্ষে একটি টেস্ট খেলার সুযোগ পান। তবে, কিছুটা পিচ থেকে সহায়তা পেলেও কার্যত অকার্যকর ছিলেন। চটপটে বামহাতি মিডিয়াম-পেসার ছিলেন তিনি।

অ্যাডিলেডে সিরিজের প্রথম টেস্টের দ্বিতীয় ইনিংসে নতুন বল হাতে নিয়ে বিল লরিকে শূন্য রানে বিদেয় করেছিলেন। এটিই তার একমাত্র সাফল্য ছিল। ব্রিসবেনে অনুষ্ঠিত তৃতীয় টেস্টে ১ রানে অপরাজিত ছিলেন। এ পর্যায়ে প্রায় অর্ধ-ঘণ্টা ক্রিজে অবস্থান করে এম. এল. জয়সীমাকে সঙ্গ দেন। ৮০ রানে থাকা অবস্থায় মাঠে নামেন ও তাকে সেঞ্চুরি পূরণে সহায়তার হাত প্রসারিত করেন।

আন্তর্জাতিক ক্রিকেট থেকে প্রত্যাখ্যাত হলেও কয়েক বছর বোম্বে দলের প্রতিনিধিত্ব করেন। হঠাৎ আলোর ঝলকানির ন্যায় দ্রুত পর্দার অন্তরালে চলে যান। সংক্ষিপ্ত প্রথম-শ্রেণীর খেলোয়াড়ী জীবনে ৩৯.৯৫ গড়ে ৪০ উইকেট পেয়েছিলেন তিনি।

## তথ্যসূত্র

## আরও দেখুন
* চেতন চৌহান
* সৈয়দ আবিদ আলী
* ভারতীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯৪২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পশ্চিম অঞ্চলের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:মুম্বইয়ের ক্রিকেটার
বিষয়শ্রেণী:মহারাষ্ট্র থেকে আগত ক্রিকেটার
কেনিয়া জয়ন্তীলাল

**হার্জি কেনিয়া জয়ন্তীলাল** (; ; জন্ম: ১৩ জানুয়ারি, ১৯৪৮) তৎকালীন ব্রিটিশ ভারতের অন্ধ্রপ্রদেশের হায়দ্রাবাদ এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৭০-এর দশকের শুরুতে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে হায়দ্রাবাদ দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন **কেনিয়া জয়ন্তীলাল**।

## প্রথম-শ্রেণীর ক্রিকেট
১৯৬৭-৬৮ মৌসুম থেকে ১৯৭৪-৭৫ মৌসুম পর্যন্ত কেনিয়া জয়ন্তীলালের প্রথম-শ্রেণীর খেলোয়াড়ী জীবন চলমান ছিল।

মজবুত গড়নের অধিকারী ডানহাতি উদ্বোধনী ব্যাটসম্যান ছিলেন কেনিয়া জয়ন্তীলাল। বেশ ভালোমানের রক্ষণাত্মক ক্রীড়াশৈলী প্রদর্শনসহ পুল শটে খেলতে স্বাচ্ছন্দ্যবোধ করতেন। রঞ্জী ট্রফিতে অন্ধ্রের বিপক্ষে অভিষেক ঘটে তার। ঐ খেলায় তিনি ১৫৩ রান তুলেছিলেন।

ঘরোয়া ক্রিকেটে বেশ কিছু দূর্দান্ত ক্রীড়ানৈপুণ্যে স্বাক্ষর রেখেছেন। প্রায় দুই দশক হায়দ্রাবাদের অন্যতম চালিকাশক্তিতে পরিণত হন। ৪১.১০ গড়ে ২৩৮৪ রান তুলেছিলেন।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন কেনিয়া জয়ন্তীলাল। ১৮ ফেব্রুয়ারি, ১৯৭১ তারিখে কিংস্টনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৯৭১ সালে সংরক্ষিত উদ্বোধনী ব্যাটসম্যান হিসেবে ওয়েস্ট ইন্ডিজ গমন করেন। সুনীল গাভাস্কার আহত হলে কিংস্টনে সিরিজের প্রথম টেস্টে অংশ নেন। ঐ টেস্টে তিনি পাঁচ রান সংগ্রহ করতে পেরেছিলেন। পরবর্তীতে আঘাতপ্রাপ্ত সুনীল গাভাস্কারের পরিবর্তে অতিরিক্ত খেলোয়াড় হিসেবে মাঠে নামেন।

এটিই তার খেলোয়াড়ী জীবনের একমাত্র টেস্ট হিসেবে পরিচিতি পায়। তবে, প্রথম-শ্রেণীর খেলাগুলোয় বেশ সফল হয়েছিলেন। ৫৬.২২ গড়ে ৫০৬ রান তুলেন ও ঐ সফরে গড়ের দিক দিয়ে চতুর্থ স্থানে ছিলেন। তবে, ঐ বছরের শেষদিকে ইংল্যান্ড সফরে তেমন সফল হননি।

## তথ্যসূত্র

## আরও দেখুন
* অশোক গন্দোত্রা
* বেঙ্কটরমন সুব্রাহ্মণ্য
* এক টেস্টের বিস্ময়কারী
* ভারতীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইন্ডিয়ান ইউনিভার্সিটিজের ক্রিকেটার
বিষয়শ্রেণী:দক্ষিণাঞ্চলের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:হায়দ্রাবাদের ক্রিকেটার
বিষয়শ্রেণী:হায়দ্রাবাদ থেকে আগত ক্রিকেটার
মুন্সীগঞ্জ (দ্ব্যর্থতা নিরসন)

**[[মুন্সীগঞ্জ]]** নামে বাংলাদেশে একটি শহর রয়েছে এছাড়াও মুন্সীগঞ্জ দ্বারা যা কিছু বোঝানো হতে পারে:

* মুন্সীগঞ্জ জেলা, বাংলাদেশের ঢাকা বিভাগের একটি জেলা
* মুন্সীগঞ্জ সদর উপজেলা, মুন্সীগঞ্জ জেলার একটি উপজেলা
* মুন্সীগঞ্জ পৌরসভা, মুন্সীগঞ্জ শহরের শাসক স্থানীয় সরকার সংস্থা
নামারক ও সেতুর যুদ্ধ

৬৩৪ খ্রিষ্টাব্দে সংঘটিত এ যুদ্ধটি, মুসলিমদের পারস্য বিজয়ের সময়কালের একটি অন্যতম যুদ্ধ।

। খলিফা আবু বকর সিদ্দিক (রা) - এর শাসনকালে হযরত মুসান্না ও হযরত খালিদের নেতৃত্বে পারস্য সম্রাজ্যাধীন হীরারাজ্য আরবদের অধিকারে আসে এবং হীরাবাসি মুসলমানদের বার্ষিক কর দানে রাজি করিয়ে সন্ধি করেছিল। কিন্তু হীরারাজ্য হারিয়ে পারস্য উন্মাদ হয়ে উঠে এবং হীরারাজ্য পুনঃরুদ্ধারের জন্য তৎপর হয়। অতঃপর হযরত উমর (রা) হযরত মুসান্নার সৈন্যবাহিনীকে শক্তিশালী করার জন্য হযরত আবু ওবায়দার (রা) এর নেতৃত্বে অন্য একটি সেনাদল প্রেরণ করেন। পারসিকগন সেনাপাতি রুস্তমের নেতৃত্বে নামারিক নামক স্থানে মুসলিম বাহিনীর সম্মুখীন হয়। ৬৩৪ খ্রি. সেপ্টেম্বর মাসে সংঘটিত এ যুদ্ধে মুসলিম বাহিনী বিজয় লাভ করে এবং হীরারাজ্য পুনর্দখল করে। 

## তথ্যসূত্র

বিষয়শ্রেণী:রাশেদুন খালিফাতের সাথে সম্পর্কিত যুদ্ধ
বিষয়শ্রেণী:৬০৪ খ্রিষ্টাব্দে সংঘটিত যুদ্ধ
বিষয়শ্রেণী:রাশিদুন খিলাফত জড়িত লড়াই
বিষয়শ্রেণী:সাসানীয় সাম্রাজ্য জড়িত লড়াই
বিষয়শ্রেণী:মুসলিমদের মেসোপটেমিয়া বিজয়
বিষয়শ্রেণী:৬৩৪
ভোলা (দ্ব্যর্থতা নিরসন)

**[[ভোলা]]** নামে বাংলাদেশে একটি শহর রয়েছে। এছাড়াও ভোলা দ্বারা যা কিছু বোঝানো হতে পারে:

* ভোলা জেলা, বাংলাদেশের বরিশাল বিভাগের একটি জেলা।
* ভোলা সদর উপজেলা, ভোলা জেলার একটি উপজেলা।
* ভোলা পৌরসভা, ভোলা শহরের শাসক স্থানীয় সরকার সংস্থা।
চিমন সিং

পেটি অফিসার **চিমন সিং**, এমভিসি (১ জুন ১৯৪৫) ছিলেন ভারতীয় নৌবাহিনীর নাবিক। তিনি ১৯৭১ এর ভারত-পাকিস্তান যুদ্ধে অংশ নিয়েছিলেন এবং তার বীরত্বের জন্য তিনি ভারতের দ্বিতীয় সর্বোচ্চ বীরত্বের পুরস্কার মহাবীর চক্র এবং বাংলাদেশের মুক্তিযুদ্ধ পুরস্কারে ভূষিত হয়েছিলেন। 

## জীবনের প্রথমার্ধ
পেটি অফিসার চিমন সিং এর জন্ম ১৯৪৫ সালের ১ জুন হরিয়ানার গুড়গাঁও জেলা গোকাল গড় গ্রামে এবং তাঁর পিতার নাম শ্রী রাও নন্দ কিশোর যাদব।

## সামরিক ক্যারিয়ার
পেটি অফিসার চিমন সিং ১৯৬১ সালের ৮ ই জুন নাবিক হিসাবে ভারতীয় নৌবাহিনীতে যোগদান করেছিলেন। তিনি লিডিং সিমেন এবং দ্বিতীয় ক্লিয়ারেন্স ডুবুরির ক্লাস এবং জলের নিচে বোমা নিষ্পত্তি বিশেষজ্ঞ হিসাবে পদোন্নতি পেয়েছিলেন এবং কোচিনের নেভাল ডাইভিং স্কুল-এ যুদ্ধজাহাজ ও সাবমেরিনের বিরুদ্ধে লিম্পেট মাইন ব্যবহারে বিশেষজ্ঞ ছিলেন। একাত্তরের ভারত-পাকিস্তান যুদ্ধের আগে তিনি পূর্ব পাকিস্তানে মুক্তি বাহিনী বিপ্লবীদের প্রশিক্ষণের সাথেও যুক্ত ছিলেন।

একাত্তরের যুদ্ধের সময়, পেটি অফিসার চিমন সিং লিডিং সিম্যান পদে অধিষ্ঠিত ছিলেন। লিডিং সিম্যান চিমন সিং ৮ থেকে ১১ ই ডিসেম্বর পর্যন্ত মোংলা ও খুলনায় পাকিস্তানি লক্ষ্যবস্তুতে হামলা চালানোর দায়িত্ব দেওয়া একটি জাহাজের ক্রু সদস্য ছিলেন। খুলনায় অপারেশন চলাকালীন তার নৌকাটি পাকিস্তানি চালিত ফায়ারের ধাক্কায় ডুবে গিয়েছিল এবং তিনি খুব খারাপভাবে আহত হয়েছিলেন। পাকিস্তানের তীর রক্ষায় জলে লক্ষ্য করে গুলি ছোঁড়ে। লিডিং সিম্যান চিমন সিং লক্ষ করেছেন যে বেঁচে থাকা দু'জনের নৌযান চালাতে অসুবিধা হচ্ছে। গুরুতর আহত হওয়া সত্ত্বেও এবং তার ব্যক্তিগত সুরক্ষার অনিচ্ছাকৃত সত্ত্বেও তিনি তাদের উদ্ধার করতে গিয়ে ভারী শত্রুদের ফায়ারকে উপেক্ষা করে তাদের তীরে পৌঁছে দিয়েছিলেন। উপকূলে পৌঁছে তিনি নিজেকে শত্রুপক্ষের ফায়ারের সংস্পর্শে নিয়ে ছুটে গেলেন এবং এর ফলে তার সহকর্মীদের ধরে ফেলতে সক্ষম হন। তবে শেষ পর্যন্ত তাকেও বন্দী করা হয়েছিল। বাংলাদেশের স্বাধীনতায় তিনি মুক্তি পেয়ে ভারতে ফিরে আসেন। 

বীরত্ব ও নেতৃত্ব প্রদর্শনের জন্য, লিডিং সিম্যান চিমন সিংহকে ভারতের দ্বিতীয় সর্বোচ্চ বীরত্বের পুরস্কার মহাবীর চক্র প্রদান করা হয়েছিল।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪৫-এ জন্ম
বিষয়শ্রেণী:ভারতীয় নৌ-সদস্য
হাফেজ মুহাম্মদ আহমদ

**হাফেজ মুহাম্মদ আহমদ** (১৮৬২-১৯৩০, উর্দু : حفیظ محمد احمد) একজন ব্রিটিশ ভারতীয় মুসলিম পণ্ডিত, দারুল উলূম দেওবন্দের প্রাক্তন আচার্য এবং ১৯২২ থেকে ১৯২২ সাল পর্যন্ত তিনি হায়দ্রাবাদ রাজ্যের প্রধান মুফতি ছিলেন।

## জীবনকাল
হাফেজ মুহাম্মদ আহমদ ১৮৬২ সালে নানুতুয়া শহরে মুহাম্মদ কাসেম নানুতুবির ঔরসে  জন্মগ্রহণ করেন। প্রথমে তিনি গোলাথির মানবা-উল-উলুম মাদ্রাসায় এবং তারপরে মাদরাসা শাহী, মোরাদাবাদে যোগ দিয়েছিলেন। এরপর তিনি দারুল উলূম দেওবন্দে ফিরে আসেন যেখানে তিনি শায়খুল হিন্দ মাহমুদুল হাসানের অধীনে পড়াশোনা করেন। তিনি মুহাম্মদ ইয়াকুব নানুতুবির অধীনে জামে তিরমিজীর কিছু অংশ অধ্যয়ন করেছিলেন এবং রশিদ আহমদ গঙ্গোহীর অধীনে হাদীসে বিশেষ ডিগ্রি নিয়েছিলেন। তিনি ইমদাদউল্লাহ মুহাজির মক্কির শিষ্য ছিলেন। 

দারুল উলূম দেওবন্দে তিনি মিশকাতুল মাসাবীহ, তাফসিরে জালালাইন, সহীহ মুসলিম, সুনান ইবনে মাজাহ'র দশ বছরের শিক্ষক ছিলেন এবং ৩৫ বছর ধরে আচার্যের দায়িত্ব পালন করেন।

ভারতের ব্রিটিশ সরকার কর্তৃক তাঁকে ১৯২০ সালে *শামসুল উলামা* উপাধিতে ভূষিত করা হয়। তিনি ১৯২২ থেকে ১৯২৫ সাল পর্যন্ত হায়দ্রাবাদ রাজ্যের গ্র্যান্ড মুফতির দায়িত্বও পালন করেছিলেন।

## শাগরেদ
আহমদের ছাত্রদের মধ্যে আনোয়ার শাহ কাশ্মীরি, শব্বির আহমদ উসমানি, উবায়দুল্লাহ সিন্ধি, হুসাইন আহমদ মাদানি, কেফায়াতুল্লাহ দেহলভী, সাইয়্যেদ আসগর হোসেন দেওবন্দি, কারী মুহাম্মদ তৈয়ব, মুহাম্মাদ শফী উসমানী, মনজুর আহসান গিলানী এবং সৈয়দ ফখরুদ্দিন আহমদ প্রমুখ উল্লেখযোগ্য।

## মৃত্যু
১৯৩০ সালে নিজামাবাদ জংশন রেলস্টেশনের নিকট একটি ট্রেনে যাত্রার সময় আহমদ মারা যান এবং মীর ওসমান আলী খানের সম্মতিতে একটি বিশেষ কবরস্থান *খিত্তা-ই-সালিহিনে* তাকে দাফন করা হয়।

## উত্তরাধিকার
আহমদের পুত্র কারী মুহাম্মদ তৈয়ব (১৮৯৭ - ১৯৮৩) ৫০ বছর দারুল উলুম দেওবন্দের আচার্য ছিলেন।
## আরো দেখুন
*দারুল উলুম দেওবন্দের আচার্যের তালিকা
*আকাবিরে সিত্তাহ

## মন্তব্য

## তথ্যসূত্র

বিষয়শ্রেণী:দেওবন্দি ব্যক্তি
বিষয়শ্রেণী:১৯৩০-এ মৃত্যু
বিষয়শ্রেণী:১৮৬২-এ জন্ম
বিষয়শ্রেণী:দারুল উলুম দেওবন্দের প্রাক্তন শিক্ষার্থী
বিষয়শ্রেণী:দারুল উলুম দেওবন্দের মুহতামিম
বিষয়শ্রেণী:মাহমুদ হাসান দেওবন্দির ছাত্র
বিষয়শ্রেণী:নানুতার ব্যক্তি
ডাব্লিউডাব্লিউএফ কানাডিয়ান চ্যাম্পিয়নশিপ

**ডাব্লিউডাব্লিউএফ কানাডিয়ান চ্যাম্পিয়নশিপ (**বাংলাঃ **ডাব্লিউডাব্লিউএফ কানাডিয় শিরোপা)** পেশাদার কুস্তি সংস্থা ওয়ার্ল্ড রেসলিং ফেডারেশন(ডাব্লিউডাব্লিউএফ) (বর্তমানে ওয়ার্ল্ড রেসলিং এন্টারটেইনমেন্ট - ডাব্লিউডাব্লিউই) কর্তৃক প্রবর্তিত একটি স্বল্পকালীন শিরোপা ছিল। বর্তমানে লুপ্ত শিরোপাটি ১৯৮৫ সালের ১৮ আগস্ট প্রতিষ্ঠা করা হয়। ডিনো ব্রাভো এই শিরোপার একমাত্র বিজেতা। ১৫৭ দিন সক্রিয় রাখার পর ১৯৮৬ সালের ২২ আগস্ট ডাব্লিউডাব্লিউএফ শিরোপাটি নিষ্ক্রিয় ও পরিত্যক্ত ঘোষণা করে।

## ইতিহাস
১৯৮৫ সালে ডাব্লিউডাব্লিউএফ-এর কর্ণধার ভিন্স ম্যাকম্যান কানাডার পূর্বাঞ্চলে ডাব্লিউডাব্লিউএফ-এর অনুষ্ঠান সমূহের প্রচার সম্প্রসারণ ও কানাডিয় ভক্তসংখ্যা বৃদ্ধির লক্ষ্যে মন্ট্রিয়ল ভিত্তিক কুস্তি সংস্থা *ইন্টারন্যাশনাল রেসলিং(লুত ইন্টারনেশনালে)* -এর সকল সম্পদ ও সত্ত্ব কিনে নেন। ডিনো ব্রাভো সদ্য সাবেক হওয়া ইন্টারন্যাশনাল রেসলিং-এর সেরা ও জনপ্রিয় কুস্তিগির ছিলেন। ডাব্লিউডাব্লিউএফ ডিনো ব্রাভোর জনপ্রিয়তা কাজে লাগিয়ে কানাডিয় দর্শক সংখ্যা বৃদ্ধির কৌশল গ্রহণ করেছিল। তারা ডিনো ব্রাভোকে শিরোপাটি  পুরস্কার হিসেবে দেয়। এই শিরোপা রক্ষার লড়াই শুধুমাত্র কানাডার বিভিন্ন শহরে ডাব্লিউডাব্লিউএফ-এর 'হাউজ শো' গুলিতে অনুষ্ঠিত হতো। এই শিরোপার কথা তাদের টেলিভিশন অনুষ্ঠান গুলিতে কদাচিৎ উল্লেখ করা হতো। ১৯৮৬ সালের জানুয়ারিতে ডিনো ব্রাভো ডাব্লিউডাব্লিউএফ ছেড়ে গেলে শিরোপাটি পরিত্যক্ত করা হয়।

## শিরোপাধারী ও শিরোপা সংখ্যা

## তথ্যসূত্র

## বহিঃসংযোগ

বিষয়শ্রেণী:ডাব্লিউডাব্লিউইর চ্যাম্পিয়নশিপ
বিষয়শ্রেণী:পেশাদার কুস্তির চ্যাম্পিয়নশিপ
বিস্কুট

**বিস্কুট** হলো ময়দা-ভিত্তিক এক প্রকার খাদ্য। উত্তর আমেরিকার বাইরে বিস্কুট সাধারণত শক্ত, চেপ্টা এবং ঈস্ট ছাড়াই তৈরি করা হয়ে থাকে; উত্তর আমেরিকায় বিস্কুট নরম হয় এবং ঈস্টযোগে তৈরি করা হয়ে থাকে।

## অর্থের বিভিন্নতা

* কমনওয়েলথ দেশসমূহ এবং আয়ারল্যান্ডে বিস্কুট হলো এক প্রকার ছোট সেঁকা খাদ্যপণ্য, যা মার্কিন যুক্তরাষ্ট্র এবং অধিকাংশ ইংরেজিভাষী কানাডায় "কুকি" বা "ক্র্যাকার" নামে পরিচিত। যুক্তরাজ্য, আইল অফ ম্যান, এবং আয়ারল্যান্ডে বিস্কুট শক্ত এবং নোনতা বা মিষ্টিও হতে পারে, যেমন চকলেট বিস্কুট, ডাইজেস্টিভ, হবনব, জিঞ্জার নাটস, রিচ টি, শর্টব্রেড, বারবন এবং কাস্টার্ড ক্রিম। কমনওয়েলথ দেশসমূহ এবং আয়ারল্যান্ডে "কুকি" শব্দটি সাধারণত কেবল এক প্রকারের বিস্কুটকে বোঝায় (চকোলেট চিপস বা কিসমিসযুক্ত মিষ্টি বিস্কুট); তবে এটি স্থানীয়ভাবে নির্দিষ্ট ধরনের বিস্কুট বা রুটিও বোঝাতে পারে। একইভাবে "ক্র্যাকার" কেবল একটি পাতলা এবং শুষ্ক "পনিরের বিস্কুট" বোঝাতে পারে।
* মার্কিন যুক্তরাষ্ট্র এবং ইংরেজিভাষী কানাডার কিছু অংশে "বিস্কুট"কে এক প্রকার কেক হিসাবে বোঝায়, যা কিছুটা বনরুটির মতো হয়ে থাকে। বেকিং পাউডার অথবা বাটার মিল্ক, বেকিং সোডা ব্যবহার করে এগুলি গাঁজানো হয়।

## চিত্রশালা

File:Almondbiscuit.jpg|কাজুবাদামের বিস্কুট
File:Wheat biscuit.jpg|গম এবং ক্রিমের বিস্কুট 
File:Subhan osmania biscuits.jpg|ওসমানিয়া বিস্কুট, ভারতের হায়দ্রাবাদের একটি জনপ্রিয় বিস্কুট
File:BonbonsLaRouroute.JPG|বনবন্স লা ররুট
File:McVities Club Mint biscuit (whole and filling shown) (UK version).jpg|ম্যাকভিটিস ক্লাব মিন্ট বিস্কুট
File:Biszkopt.jpg|স্পঞ্জ বিস্কুট
File:Naked sandwich Argentine alfajor.jpg|আলফাজর স্যান্ডউইচ বিস্কুট
File:Assorted biscuits Khong Guan.JPG|খং গুয়ান বিস্কুট
File:Gaufrettes à messages.jpg|ওয়েফার বিস্কুট
File:Crackers and Oreo.jpg|ক্রেকার্স এবং অরিও বিস্কুট
File:Bowl of digestive biscuits.jpg|ডাইজেস্টিভ বিস্কুট
File:2019-12-23 23 04 37 A chocolate brownie chocolate chip cookie in the Dulles section of Sterling, Loudoun County, Virginia.jpg|চকলেট ব্রাউনি


## তথ্যসূত্র

## বহিঃসংযোগ

বিষয়শ্রেণী:খাদ্যের ধরন
বিষয়শ্রেণী:ইউরোপীয় রন্ধনশৈলী
বিষয়শ্রেণী:বিস্কুট
বিষয়শ্রেণী:ব্রিটিশ রন্ধনশৈলী
বীরসিংহ

**বীরসিংহ** হল পশ্চিমবঙ্গ রাজ্যের পশ্চিম মেদিনীপুর জেলার ঘাটাল মহকুমার ঘাটাল ব্লকের অন্তর্গত একটা বড়ো গ্রাম। *বীরসিংহ*  গ্রামের প্রথম পরিচয় হল এটা বাংলার স্বনামধন্য সমাজ সংস্কারক তথা বাংলা *বর্ণপরিচয়* প্রণেতা পণ্ডিত ঈশ্বরচন্দ্র বিদ্যাসাগরের জন্মস্থান।

## জনসংখ্যাতত্ত্ব

বীরসিংহ গ্রামে ২০১১ খ্রিস্টাব্দের জনগণনা অনুযায়ী ৬৫১টি পরিবারে  জনসংখ্যা ছিল ৩০২৬ জন, তার মধ্যে ১,৫৮৮ জন পুরুষ এবং ১,৩৪৮ জন মহিলা।
গ্রামে ১১.৩০ শতাংশ ছ-বছরের কম বয়সের শিশু আছে, মহিলা-পুরুষ অনুপাত হল ১০০০ পুরুষ পিছু ৯০৬ জন মহিলা, যেখানে পশ্চিমবঙ্গ রাজ্যের ওই অনুপাত বেশি, ১০০০ জনে ৯৫০। অন্যদিকে শিশুর অনুপাত পশ্চিমবঙ্গের ৯৫৬ সংখ্যার থেকে বেশি, অর্থাৎ ১,০১২।
২০১১ খ্রিস্টাব্দের জনগণনা অনুযায়ী বীরসিংহ গ্রামে সাক্ষরতার হার পশ্চিমবঙ্গের তুলনায় বেশি। পশ্চিমবঙ্গে এই হার ৭৬.২৬ শতাংশ, সেই অনুপাতে বীরসিংহের সাক্ষরতার হার ৮৭.৩০ শতাংশ, পুরুষদের ক্ষেত্রে ৯২.৫২ শতাংশ মহিলাদের ক্ষেত্রে ৮১.৪৪ শতাংশ।
একজন নির্বাচিত জনপ্রতিনিধি সরপঞ্চ (গ্রামসভার প্রধান) বীরসিংহ গ্রাম শাসন করেন। গ্রাম পঞ্চায়েত বীরসিংহ, পিনকোড ৭২১২৫৬, পার্শ্ববর্তী গ্রাম খড়ার। ঘাটাল মহকুমা কেন্দ্রীয় কার্যালয়  থেকে বীরসিংহ ১৩.৯ কিমি পথ। গ্রাম থেকে সরাসরি বেসরকারি বাস পাওয়া যায়। ৫-১০ কিমি দূরত্বে সরকারি বাস পাওয়া যায়। রেল স্টেশন ১০ কিমি থেকে বেশি দূরে। বীরসিংহ গ্রামে বীরসিংহ ভগবতী হাই স্কুল (উচ্চ মাধ্যমিক) এবং বীরসিংহ বিদ্যাসাগর বালিকা বিদ্যাপীঠ এই দুটো উচ্চ বিদ্যালয় আছে।

## বীরসিংহে ঈশ্বরচন্দ্র বিদ্যাসাগরের দ্বিশততম জন্মজয়ন্তী শুরু

২০২০ খ্রিস্টাব্দে পশ্চিমবঙ্গ সরকারের উদ্যোগে পণ্ডিত ঈশ্বরচন্দ্র বিদ্যাসাগরের দ্বিশততম জন্মজয়ন্তীর অনুষ্ঠান শুরু করেন মুখ্যমন্ত্রী মমতা বন্দ্যোপাধ্যায়; ঈশ্বরচন্দ্রের জন্মস্থান পশ্চিম মেদিনীপুরের বীরসিংহ গ্রামে এই অনুষ্ঠান সাড়ম্বরে পালিত হয়। সপ্তাহব্যাপী অনুষ্ঠানের শুরু হয় বীরসিংহ গ্রাম থেকেই। বীরসিংহ গ্রামকে রাজ্যের এক পর্যটন কেন্দ্র হিসেবে গড়ে তোলার কথা ঘোষণা করেন মুখ্যমন্ত্রী।

## বীরসিংহে বিদ্যাসাগর মেলা

বীরসিংহ গ্রামে প্রতি বছর ঈশ্বরচন্দ্র বিদ্যাসাগরের জন্মদিন উপলক্ষ্যে বিদ্যাসাগর মেলার আয়োজন করে বঙ্গীয় সাক্ষরতা প্রসার সমিতি। ২০২০ খ্রিস্টাব্দে ঈশ্বরচন্দ্রের দ্বিশততম জন্মজয়ন্তীতে বীরসিংহে নানা অনুষ্ঠানের আয়োজন করা হয়েছিল। 

## বিশিষ্ট অধিবাসী

* ঈশ্বরচন্দ্র বিদ্যাসাগর

## চিত্রসমূহ

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ঈশ্বরচন্দ্র বিদ্যাসাগরের জন্মস্থান
বিষয়শ্রেণী:পশ্চিম মেদিনীপুর জেলার গ্রাম
নয়নতারা

* নয়নতারা (উদ্ভিদ)
* নয়নতারা (অভিনেত্রী), ভারতীয় অভিনেত্রী
* নয়নতারা সায়গল, ভারতীয় লেখিকা, প্রাক্তন রাষ্ট্রদূত
* নয়নতারা চক্রবর্তী, ভারতীয় অভিনেত্রী
খালিদ মাহমুদ (পণ্ডিত)

**আল্লামা খালিদ মাহমুদ** (উর্দু: خالد محمود, ১৯২৫ - ২০২০) ছিলেন একজন পাকিস্তানি সুন্নি ইসলামি পণ্ডিত ও দেওবন্দি হানাফি আলেম। যিনি পাকিস্তানের সুপ্রিম কোর্টের বিচারপতি ছিলেন। তিনি ইংল্যান্ডের ম্যানচেস্টারে ইসলামি একাডেমি প্রতিষ্ঠা করেছিলেন এবং খতমে নবুুুয়ত সম্পর্কিত তাঁর কাজের জন্য সর্বাধিক পরিচিত ছিলেন। 

## শিক্ষা
মাহমুদ মুহাম্মদ জাকারিয়া কান্ধলভী, শামসুল হক আফগানি, শব্বির আহমদ উসমানী এবং বদরে আলম মিরাটি কাছ থেকে ইসলামি জ্ঞান অধ্যয়ন করেছেন। ১৯৭০ সালে তিনি বার্মিংহাম বিশ্ববিদ্যালয় থেকে পিএইচডি ডিগ্রি অর্জন করেন। 

## পেশা
তিনি পাকিস্তানের সুপ্রিম কোর্টের (শরিয়াহ আপিল বেঞ্চ) বিচারপতি হিসাবে দায়িত্ব পালন করেছিলেন।  তিনি ম্যানচেস্টার ইউকে ইসলামি একাডেমির পরিচালকও ছিলেন।  তিনি ফিকহ এবং খ্রিস্টান, ইহুদী, হিন্দু ধর্ম এবং অন্যান্য অনেক তুলনামূলক ধর্ম সম্পর্কিত জ্ঞানের জন্যও পরিচিত ছিলেন। তিনি ইসলামী জ্ঞানের অনেক ক্ষেত্রে বিশেষজ্ঞ ছিলেন, যার মধ্যে আইনশাস্ত্র (ফিকহ), হাদীস, যুক্তি, বিতর্ক ইত্যাদি । তিনি মর্যাদাপূর্ণ ইসলামিক প্রতিষ্ঠানের শরিয়াহ বোর্ডেও বেশ কয়েকটি পদে অধিষ্ঠিত ছিলেন এবং পাকিস্তানের বাইরে অন্যতম প্রভাবশালী ইসলামি পণ্ডিত ছিলেন। 

খালিদ মাহমুদ ছিলেন লাহোরের জামিয়া আশরাফিয়ার শায়খুল হাদিস এবং ইসলামিক সেন্টার ম্যানচেস্টারের প্রধানিলেন। 

## সাহিত্য কর্ম
মাহমুদ ৫০টিরও বেশি বই রচনা করেছেন, যার মধ্যে রয়েছে:

* *খুলফা-এ-রাশিদিন* (২ খণ্ড) 
* *মুতালিয়ে  বেরলভিয়ত* (8 *খণ্ড* ) 
* *আছারুত তানজিল* (২ খণ্ড)
* *আছারুল হাদিস* (২ খণ্ড)
* *আছারুত তাশরী* (২ খণ্ড)
* *আছারুল ইহসান* (২ খণ্ড)

## মৃত্যু
মাহমুদ ২০২০ সালের ১৪ই মে যুক্তরাজ্যের ম্যানচেস্টারে মারা যান। হিপ হাড়ের অপারেশন থেকে হাসপাতালে ফিরে আসার সময় তিনি শ্বাসকষ্টজনিত অসুস্থতায় মারা যান। 

## আরও দেখুন
* দারুল উলুম দেওবন্দ
* দেওবন্দি ব্যক্তিত্বের তালিকা
* আকাবিরে সিত্তাহ
* দেওবন্দি

## তথ্যসূত্র
### উদ্ধৃতি

### গ্রন্থপঞ্জি
* 
*শতকের তুখোড় মনীষা আলেম আল্লামা খালেদ মাহমুদ (রহ.) 

## বহিঃসংযোগ

* আল্লামা খালিদ মাহমুদ অফিসিয়াল ওয়েবসাইট

বিষয়শ্রেণী:২০২০-এ মৃত্যু
বিষয়শ্রেণী:১৯২৫-এ জন্ম
বিষয়শ্রেণী:মুসলিম দার্শনিক
বিষয়শ্রেণী:২১শ শতাব্দীর ইসলামের মুসলিম পণ্ডিত
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:দেওবন্দি ব্যক্তি
বিষয়শ্রেণী:সুন্নি মুসলিম পণ্ডিত
বিষয়শ্রেণী:সুন্নি ইসলামের পণ্ডিত
বিষয়শ্রেণী:হানাফি ফিকহ পণ্ডিত
বিষয়শ্রেণী:পাকিস্তানি মুফতি
বিষয়শ্রেণী:পাকিস্তানি বিচারক
বিষয়শ্রেণী:শরিয়া বিচারক
বিষয়শ্রেণী:পাকিস্তানি সুন্নি মুসলিম পণ্ডিত
বিষয়শ্রেণী:জামিয়া আশরাফিয়ার শিক্ষক
পোচিয়া কৃষ্ণমূর্তি

**পোচিয়া কৃষ্ণমূর্তি** (; ; জন্ম: ১২ জুলাই, ১৯৪৭ - মৃত্যু: ২৮ জানুয়ারি, ১৯৯৯) তৎকালীন ব্রিটিশ ভারতের অন্ধ্রপ্রদেশের হায়দ্রাবাদ এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৭০-এর দশকে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে হায়দ্রাবাদ দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শী ছিলেন **পলেমণি কৃষ্ণমূর্তি** নামে পরিচিত পোচিয়া কৃষ্ণমূর্তি।

## প্রথম-শ্রেণীর ক্রিকেট
১৯৬৬-৬৭ মৌসুম থেকে ১৯৭৮-৭৯ মৌসুম পর্যন্ত পোচিয়া কৃষ্ণমূর্তি’র প্রথম-শ্রেণীর খেলোয়াড়ী জীবন চলমান ছিল। দীর্ঘদেহের অধিকারী পোচিয়া কৃষ্ণমূর্তি উইকেট-রক্ষক হিসেবে খেলতেন। ফাস্ট বোলারদের বলও দাঁড়িয়ে আটকাতেন।

১৭ বছর বয়সে রঞ্জী ট্রফিতে অভিষেক পর্ব সম্পন্ন হয় তার। ১৯৭০-এর দশকের পুরোটা সময় জুড়ে হায়দ্রাবাদের সদস্যরূপে খেলেন। প্রত্যেক অবস্থানে থেকে ব্যাটিং করেছেন। উদ্বোধনী ব্যাটসম্যান ও ১১ নম্বর ব্যাটসম্যান হিসেবেও শতরানের জুটিতে অংশ নিয়েছেন। ১০৮টি প্রথম-শ্রেণীর খেলায় ২১৮টি ডিসমিসাল ঘটিয়েছেন। তন্মধ্যে, ৬৮টি স্ট্যাম্পিং ছিল।

## আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন পোচিয়া কৃষ্ণমূর্তি। সবগুলো টেস্টই ওয়েস্ট ইন্ডিজের বিপক্ষে খেলেছিলেন তিনি। ১৮ ফেব্রুয়ারি, ১৯৭১ তারিখে কিংস্টনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৩ এপ্রিল, ১৯৭১ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশ নেন তিনি। এছাড়াও, ২২ ফেব্রুয়ারি, ১৯৭৬ তারিখে অকল্যান্ডে স্বাগতিক নিউজিল্যান্ড দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।

১৯৭০-৭১ মৌসুমে ওয়েস্ট ইন্ডিজের বিপক্ষে খেলেন। এ পর্যায়ে নিয়মিত উইকেট-রক্ষক ফারুক ইঞ্জিনিয়ার দলে অনুপস্থিত ছিলেন। এ সফরেই ভারত দল প্রথমবারের মতো রাবার জয় করে। এছাড়াও, পরবর্তী গ্রীষ্মে ইংল্যান্ড গমন করেন ও সংরক্ষিত উইকেট-রক্ষক হিসেবে থাকেন। সব মিলিয়ে নয়টি প্রথম-শ্রেণীর খেলা থেকে ২৪টি ডিসমিসাল ঘটিয়েছেন। চার বছর বাদে নিউজিল্যান্ড ও ওয়েস্ট ইন্ডিজের মুখোমুখি হন।

২৮ জানুয়ারি, ১৯৯৯ তারিখে ৫১ বছর বয়সে অন্ধ্রপ্রদেশের হায়দ্রাবাদ এলাকায় পোচিয়া কৃষ্ণমূর্তি’র দেহাবসান ঘটে।

## তথ্যসূত্র

## আরও দেখুন
* মদন লাল
* দিলীপ সরদেশাই
* ভারতীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* ভারতীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৪৭-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:ইন্ডিয়ান স্টারলেটসের ক্রিকেটার
বিষয়শ্রেণী:দক্ষিণাঞ্চলের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:হায়দ্রাবাদের ক্রিকেটার
বিষয়শ্রেণী:হায়দ্রাবাদ থেকে আগত ক্রিকেটার
বিষয়শ্রেণী:স্টেট ব্যাংক অব ইন্ডিয়ার ক্রিকেটার
বিষয়শ্রেণী:উইকেট-রক্ষক
বিধ্বংসী হেলিকপ্টার

[থাম্ব|300px|একটি ব্রিটিশ [আগুস্তা ওয়েস্টল্যান্ড অ্যাপাচি হেলিকপ্টার ২০০৮ সালের জুন মাসে আফগানিস্তানের বিদ্রোহীদের দিকে রকেট ছুড়ছে]]
**বিধ্বংসী হেলিকপ্টার** হল আক্রমণাত্মক বিমানের প্রাথমিক ভূমিকা সহ একটি সশস্ত্র হেলিকপ্টার। এই ধরনের হেলিকপ্টারের পদাতিক শত্রু বাহিনী, সামরিক যান ও দুর্গের মতো স্থল লক্ষ্যগুলির বিরুদ্ধে আক্রমণাত্মক অভিযান পরিচালনার ক্ষমতা রয়েছে। ভারী অস্ত্রের কারণে তাদের মাঝে মাঝে হেলিকপ্টার গানশিপও বলা হয়।

বিধ্বংসী হেলিকপ্টারে ব্যবহৃত অস্ত্রসমূহের মধ্যে স্বয়ংক্রিয় কামান, মেশিন গান, রকেট এবং এজিএম-১১৪ হেলফায়ারের মত অ্যান্টি-ট্যাংক ক্ষেপণাস্ত্র অন্তর্ভুক্ত থাকতে পারে। কিছু বিধ্বংসী হেলিকপ্টার "বায়ু থেকে বায়ুতে নিক্ষেপযোগ্য" ক্ষেপণাস্ত্র বহন করতে সক্ষম, যদিও বেশিরভাগই অন্যান্য হেলিকপ্টার ও স্বল্প উড়ন্ত হালকা যুদ্ধ বিমানের বিরুদ্ধে আত্মরক্ষার উদ্দেশ্যে ব্যবহার করা হয়।

একটি আধুনিক বিধ্বংসী হেলিকপ্টাররের দুটি প্রধান ভূমিকা রয়েছে: প্রথমত, স্থল সেনাবাহিনীর জন্য প্রত্যক্ষ ও সঠিক ঘনিষ্ঠ বিমান সহায়তা সরবরাহ করা এবং দ্বিতীয়ত, শত্রুবাহিনীর দলবদ্ধ প্রতিরোধ ব্যবস্থাকে ধ্বংস করার জন্য অ্যান্টি-ট্যাঙ্ক হিসাবে ভূমিকা পালন করা। বিধ্বংসী হেলিকপ্টারগুলি পরিবহন হেলিকপ্টারগুলির জন্য প্রতিরক্ষামূলক এসকর্ট হিসাবেও ব্যবহৃত হয়, বা সশস্ত্র পুনরুদ্ধার ভূমিকায় হালকা হেলিকপ্টারগুলির পরিপূরক হিসাবেও ব্যবহৃত হয়। যুদ্ধে, একটি বিধ্বংসী হেলিকপ্টার ধ্বংস হওয়ার আগে তার নিজস্ব উৎপাদন ব্যয়ের প্রায় ১৭ গুণ অর্থ মূল্যের লক্ষ্যবস্তু ধ্বংস করতে পারে।

## তথ্যসূত্র

## আরও পড়ুন
* ডিউক, আর.এ., *Helicopter Operations in Algeria* [ট্রান্স. ফ্রেঞ্চ], সেনাবাহিনী বিভাগ (১৯৫৯)
* ফ্রান্স, অপারেশন রিসার্চ গ্রুপ, *Report of the Operations Research Mission on H-21 Helicopter* (১৯৫৭)

বিষয়শ্রেণী:বিধ্বংসী হেলিকপ্টার